बेइजिं , 25 आगस्ट : करना भाइरास गोसारनायनि खौरांखौ गोबावजों मुलुगनो होनाय चीनआ भेक्सिनखौबो सिरि सिरियै बाहाय खोमादों । चीनयाव थांनाय 1 दाननिफ्राय करना भेक्सिन बाहायनायखौ जागाय जेनबाय । चीननि सासे गागि बिबानगिरिया रबिबाराव फोरमायदों चीनयाव फाहामगिरि मावसुमाफोर आरो सिमा रैखाथि बिबानगिरिफोरनो थांनाय 1 दाननिफ्राय करना टीकाखौ थुनाय जादों । सरकारनि सामलायनाय सिसिटिभिनो होनाय मोनसे इन्टारभिउयाव नेसनेल हेल्थ कमिसननि साइन्स एन्ड टेक्नलजि डेभेलपमेन्ट सेन्टारनि डाइरेक्टर झेंग झोंग वेइआ बुंदों , सरकारआ 22 जुलाइयाव करना भेक्सिनखौ इमार्जेन्सि बाहायनो गनायथि होदोंमोन । चीननि टीका सामलायगिरि आयेनआ इमार्जेन्सि बाहायनायनि गेजेरजों गनायथि गैयै टीकाखौ बै सुबुंफोरनि सायाव बाहायनो गनायथि होदों जायफोरनाव करना जानायनि खैफोदा बांसिन दं । चीनयाव मोन 7 था करना भेक्सिननि सायाव आन्जाद नायनाया सोलिगासिनो दं । बेफोरनि गेजेराव मोन 4 था करना भाइरासनि आन्जाद नायनाया जोबथा खोलोबयाव दं । झेंग झोंग वेइआ बुंदों गावसोर माखासे करना पेकेज बानायदों , जेराव मेडिकेल गनायथि फार्म , नोजोर होनाय यजनानि गाज्रि गोहोम गोग्लैनाय , रैखाथि यजना , रांखान्थि अन्सुथाय होनाय यजनाया दंफा देरो । 
चीनआ करनानि भेक्सिनखौ बाहायबाय